SUID-AFRIKAANSE RADIOLIGA NUUS VIR SONDAG 14 JUNIE 2020 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 

DIE HAMMIES NAELLOOP VANMIDDAG 

DIE JUNIE RADIO AMATEUR EKSAMEN WEER UITGESTEL 
en 


SUID-ATLANTIESE VERSKYNSEL VERDEEL IN DIE HELFTE EN WAT 
DIE GEVOLGE IS VIR SUID-AFRIKA 


Bly ingeskakel vir meer inligting oor hierdie en ander interessante nuusitems. 
Ons begin hierdie bulletin met nuus van twee stil sleutels: 


Dit is met leedwese dat ons moet aankondig dat die sleutel van Johan Classen, 
ZS6IAM op 04 Junie stil geword het. Innige meegevoel aan sy vrou familie en 
vriende. 


Dit is met leedwese dat ons moet aankondig dat die sleutel van Charles Oertel, 
ZS1GJO op Saterdag 6 Junie 2020 stil geword het nadat hy `n paar jaar met 
kanker gesukkel het. Charles het die elektroniese @SLing van die Kaapstad ARS 
hanteer en was altyd deel van die jaarlikse vuurtoring byeenkomste en funksies. 
Ons innige meegevoel met sy vrou Julie, familie en vriende. 


POUSE 
DIE HAMMIES NAELLOOP VANMIDDAG 


Die Hammies Naelloop word van 14:00 tot 15:00 UTC vanmiddag gehou met 
foon aktiwiteit op 40 meter. Die uitruiling is `n RS-verslag en jou provinsiale 
afkorting. Dien jou logstaat in ADIF of Cabrillo in met `n opsommingsblad of 
MS Excel-formaat teen 15 Junie 2020 per e-pos na voorsitter@zs6zu.org.za. of 
zr6dx@iafrica.com. Kry die reëls op bladsy 62 van die Blouboek. 


OKOSA LISENSIES 


In `n skrywe ontvang van OKOSA, word gesê: “Let daarop dat die hernuwing 
van die lisensies voor 30 Junie 2020 sal geskied en dat daar nog geen 2020/2021- 
lisensies uitgereik is nie.” 


DIE JUNIE RADIO AMATEUR EKSAMEN WEER UITGESTEL 


Baie dankie aan al die Klubs wat gereageer het op die RAE Eksamen-sentrum 
Brief van 4 Junie. Die meerderheid Klubs het aangedui dat hulle nie bereid is om 
voort te gaan met die RAE ingevolge die huidige Regerings inperkingsregulasies 
nie. Die RAF-span en die Raad het daarom besluit om die RAE eksamen, 
wat tans op 27 Junie ingestel is, vir `n onbepaalde tyd uit te stel of totdat die 
regulasies ons toelaat om die eksamen af te lê. Sodra die regulasies verslap is, 
wat aandui dat dit veilig is om klein byeenkomste te hou, sal ons 'n nuwe datum 
vir die RAEF bepaal. 


Ons benodig ongeveer twee weke om al die eksamenvraestelle na die verskillende 
sentrums regoor die land te kan koerier. Daarom gee ons alle kandidate en 
eksamensentrums `n kennis periode van twee weke. Ons kan geen uitsonderings 
op hierdie reël maak nie, sodat almal die eksamen op dieselfde dag sal aflê. 
Dit sal ook elke Klub meer tyd gee om die HF-assessering vir hul kandidate 
te voltooi. Alle eksamensentrums moet voortgaan om hul kandidate te mentor 
deur een van die aanlyn platforms soos Zoom en Ciso Webex te gebruik. Ons sal 
ook die RAE vir Oktober moet uitstel. `n Nuwe datum word bepaal in oorleg 
met al die opsieners en hul onderskeie Klubs. 


'N FINALE OPROEP VIR REFERATE VIR DIE IARU STREEK 1 AL- 
GEMENE KONFERENSIE 


Die Algemene Konferensie van Streek 1 is geskeduleer vir Oktober in Novi 
Sad, Serwië. SARL-lede word uit genooi om referate in te dien vir bespreking 
oor ARDF; ARSPEX; EMC; Noodkommunikasie; HF; HST; TARUMS: IPHA; 
STARS: BHF en hoër en Jeug. Die referate wat bespreek is tydens die Streek 1 
tussentydse vergadering wat in April 2019 in Wene gehou is, kan gevind word 
op https:/ /vienna.iaru-r1.org/ . Dien Referate in MS Word teen Vrydag 3 Julie 
2020 in by Secretary@sarl.org.za. Geen laat Referate word aanvaar nie. 


Jy luister na nuus uitsending van die Suid-Afrikaanse Radioliga 


SUID-ATLANTIESE VERSKYNSEL VERDEEL IN DIE HELFTE EN WAT 
DIE GEVOLGE IS VIR SUID-AFRIKA 


Sluit aan by dr. Pieter Kotzé van SANSA Space Science op Amateur Radio 
Today, terwyl hy verduidelik hoe die Suid-Atlantiese Verskynsel in die helfte 
verdeel en wat die gevolge vir Suid-Afrika is. In 'n gebied wat strek van Afrika na 
Suid-Amerika, verswak die aarde se magnetiese veld geleidelik. Hierdie vreemde 
gedrag het geofisici verwar omdat dit tegniese stoornisse veroorsaak aan satel- 
liete wat om die aarde wentel. Navorsers weet al lank dat een van die Van 
Allen-stralingsgordel na, die Aarde oor Suid-Amerika daal, wat `n gebied met 
`n hoë bestraling met die naam ”The South Atlantic Anomaly” skep. Sedert 
die ontdekking in 1958 het die Suid-Atlantiese Verskynsel vorm veranderend 
geword, groter geword en verskerp. 


In populêre media word daar dikwels na verwys as `'Die mitiese Bermuda- 
driehoek? en die skuld vir die onverklaarbare verdwyning van skepe en vliegtuie. 


Die Suid Atlantiese Verskynsel is deel van `n stralingsgordel, wat `n ring 
van vasgevangde sonstraling is tussen 1000 en 6000 kilometer bo die aarde 
se oppervlak. Dit is te wyte aan swak punte in die magnetiese veld van die 
planeet. Nou gebruik wetenskaplikes data van ESA se 'Swarm' konstellasie om 
hul begrip van die verskynsel te verbeter. 


'n Span Italiaanse wetenskaplikes kon onlangs die grense van die Suid-Atlantiese 
Verskynsel meer akkuraat bereken en het gevind dat bestralingsvlakke baie min- 
der in die onderste lae was as in die boonste lae, en dat die verskynsel eintlik oos 
op ongeveer 34 kilometer 'n jaar gedryf het. Die aarde se magneetveld is lewens- 
belangrik op ons planeet. Dit is 'n komplekse en dinamiese krag wat ons beskerm 
teen kosmiese straling en gelaaide deeltjies van die son. Die magneetveld word 
grootliks gegenereer deur 'n oseaan van oorverhitte, kolkende vloeibare yster 
wat die buitenste kern ongeveer 3000 km onder ons voete uitmaak. Dit dien as 
'n draaiende geleier in `n fiets dinamo en skep elektriese strome wat op hul beurt 
'n voortdurende veranderende elektromagnetiese veld opwek. 


DIE IARU HET `N REFERAAT ONTWIKKEL WAT DIE VERHOGING VAN 
GERAAS VAN DIGITALE TOESTELLE AANSPREEK 


Die Internasionale Amateur Radio Unie (IARU) se spesialiste in Elektromag- 
netiese versoenbaarheid (EMO), Tore Worren, LA9@L en Martin Sach, G8KDF, 
het die referaat ingedien by die Internasionale Spesiale Komitee oor Radio Steur- 
ings (CISPR) rakende die toenemende impak van verskeie digitale toestelle op 
geraasvlakke in die radiospektrum. Die referaat is aan die einde van Mei by 
die CISPR-loodskomitee oorweeg en dit is aanvaar vir verspreiding na die Na- 
sionale Komitee van die CISPR as `n komitee konsep, met die oog daarop om 
'n GISPR-verslag te word. “IARU hoop dat die resultaat hiervan wysigings sal 
wees aan die manier waarop standaarde ontwikkel word om die noodsaaklikheid 
om die kumulatiewe impak van veelvuldige toestelle behoorlik te oorweeg,” het 
Don Beattie, President van IARU Streek 1, G3BJ, in `n IARU-nuusbrief gesê. 


(Dankie aan TARU Streek 1) 
MEER KOMPETISIES GEDURENDE DIE WEEK 


E] 


Die eerste been van die SARL Jeug Naelloop word op Dinsdag 16 Junie, `n 
openbare vakansiedag, van 12:00 tot 14:00 UTC gehou. Dit is `n GG- en foon 
naelloop op die 40 meter-baan en die uitruiling is `n RS- of RS$T-verslag en die 
ouderdom van die operateur. Dien jou logstaat in ADIF of Cabrillo in met `n 
Oopsommingsblad of gebruik die MS Excel beskikbaar op die Liga-webwerf. Die 
logstaat moet teen 23:59 SAT op Sondag 21 Junie 2020 per e-pos gestuur na 
zsAbfn@mweb.co.za. 


Die Top Band @SO-Partytjie, wat van 00:00 UTC op Donderdag 18 Junie tot 
00:00 UTC op Maandag 22 Junie duur, gee jou die geleentheid om die @SOs vir 
die SARL Top Band-sertifikaat te bekom en die aantal ruit vierkante wat jy op 
160 meter het, te vermeerder. Dit is 'n GG en foon kompetisie en die uitruiling 
is 'n RS- of RST-verslag en jou provinsiale of lands afkorting. Jy mag dieselfde 


stasie een keer per modus werk. Dien jou logstaat in teen 29 Junie 2020 per 
€-pos aan contest@sarl.org.za. 


Die derde been van die SARL 95 40 m Klub Naelloop is van 12:00 tot 13:00 UTC 
op Saterdag 20 Junie op die lug met GG en foon aktiwiteite. Die uitruiling is 'n 
RS- of RST-verslag en jou 4 karakter ruit blok. Logstate in SLEGS MS Excel- 
formaat moet teen 23:59 SAT op Saterdag 27 Junie ingedien word by e-pos aan 
zsAbfn@mweb.co.za. 


Kry die volledige stel reëls in die 2020 Blouboek. 
HEF VOORTPLANTINGSVOORSPELLING 


Hannes (Coetzee, ZSGBZP, berig dat die verwagte sonaktiwiteitsvlak laag 
gaan bly. 'Tans is daar slegs `n enkele sonvlek met `n eenvoudige magnetiese 
samestelling sigbaar. Daar word nie enige sonfakkels verwag nie. Diegene 
wat hulle eie frekwensie voorspellings wil doen, kan `n verwagte effektiewe 
sonvlektelling van een vir die week gebruik. Radio amateurs kan veral met 
sonsopkoms en sonsondergang DX openinge op die 20 tot 30 m bande verwag. 
Besoek gerus die webtuiste spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 
Vandag - die Hammies Naelloop 

16 Junie — die SARL Jeug Naelloop (openbare vakansiedag) 

17 Junie — Wêreld ORP Dag 

18 tot 22 Junie die - SARL Top Band @SO geselligheid 

20 Junie — die Winter sonstilstand en die SARL 95 40 m Klub Naelloop 
4 Julie — die SARL Newbie Partytjie 

5 Julie — die ZS5 Naelloop 

11 Julie —- die RaDAR Uitdaging 

11 en 12 Julie - die IARU HF Kampioenskappe 

Om die bulletin mee af te sluit, 'n opsomming van ons hoof berig: 


Die Hammies Naelloop word van 14:00 tot 15:00 UTC vanmiddag gehou met 
foon aktiwiteit op 40 meter. Die uitruiling is `n RS-verslag en jou provinsiale 
afkorting. Dien jou logstaat in ADIF of Cabrillo in met `n opsommingsblad of 
MS Excel-formaat teen 15 Junie 2020 per e-pos na voorsitter@zs6zu.org.za of 
zr6dx@iafrica.com. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 


Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na "Amateur Radio 
Today.” Daar is herleiding op 7 082 kHz laer syband en verskeie herleidings op 
BHF en UHF frekwensies regoor Suid-Afrika. `n Heruitsending aangebied deur 
Andy ZS6ADY vind op Maandae aande om 19:30 Sentraal Afrika Tyd op 3 620 
kHz plaas. Ons ontvang graag jou sein rapporte, kommentaar en voorstelle, 
stuur `n @-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6ADY, geredigeer deur Vivian Dold, ZS6VD 
ESE AN RR OE EE 


Van die nuus span, die beste wense vir die week vorentoe. 


